شەفەق
نیوز/ نێچیروان بارزانی سەرۆک هەرێم کوردستان، ئمڕوو چوارشەممە، ئومیدی نشان دا ک پەرلەمان
ئەلمانیا ڕازی بوود مەنین هیزەیلی لە هەرێم کوردستان وگشت عراق درویژەو بکەێد.
ئەوەیش
لە چەوبیکەفتن شاندیگ پەرلەمانی لە حزب (‏SPD‏) لە پەرلەمان ئەڵمانیا وە سەرۆکایەتی پەرلەمانتار
نێڵز شمید.
سەرۆکایەتی
هەرێم کوردستان لە بەیاننامەیگ رەسیە ئاژانس شەفەق نیوز: لەو گردەوبوینە ک وەزیر پێشمەرگە
لە حکومەت هەرێم کوردستان ئامادەی بوی، باس پەیوەندیەیل ئەڵمانیا وەرد عراق و
هەرێم کوردستان، و ئەرکەیل هیزەیل ئەڵمانیا لەناو هاوپەیمان ناودەوڵەتی دژوە داعش کریا،
و هەمیش ناکۆکیەیل ناوبەین هەولێر و بەغدا، و رەوش ئابووری و گورجی کەرت تایبەت، و
باوەتەیل دیموکراتی و ماف و مرۆڤ وئازادیەیل.
بەیاننامەگە
وتیش: سەرۆک نێچیروان بارزانی دووارە دووپات کرد ک هیمان داعش هەڕەشەی راسییگ لەبان
عراق و سوریا کەێد، و ئەرا لەناوبردن تیرۆر لە عراق وهەرێم، هیمان دەسمیەتی و پاڵپشتی
هاوپەیمان ناودەوڵەتی خوازن، و لە خود وەختەگە باس لە ئومید خوەی کرد ک پەرلەمان
ئەلمانیا لە مانگ تەشرین دویەم بڕیار درویژەوکردن ئەرک هیزەیل وڵاتەگەی لە عراق و هەرێم
کوردستان بیەێد.
